
NARVA LINNAVALITSUS
KORRALDUS
Narva 
Linnavalitsuse reservfondist vahendite eraldamine 

1. Asjaolud ja menetluse käik.
Narva Linnavalitsuse Kultuuriosakond esitas taotlusi rahaliste vahendite eraldamiseks linnavalitsuse reservfondist. Taotlus on laekunud rahaliste vahendite eraldamiseks MTÜ-le Eesti Laskesuusatamise Föderatsioon kulude katteks seotud Alina Botštarova ja Ksenia Pribõlovskaja osalemisega rahvusvahelistel võistlustel summas 680 eurot, MTÜ-le Rajamuusika piletite soetamiseks rahvusvahelisele festivalile IdeeJazz 2017@Narva summas 1 208 eurot, MTÜ-le Rajamuusika vastuvõtuga seotud kulude katteks rahvusvahelise festivali IdeeJazz 2017@Narva raames summas 720 eurot.
Narva linna Sotsiaalabiamet esitas taotluse rahaliste vahendite eraldamiseks linnavalitsuse reservfondist. Taotlus on laekunud rahaliste vahendite eraldamiseks vastavalt Narva Linnavalitsuse 27.10.2017 korraldusele nr 1033-k tööjõukuludeks summas 12 984  eurot.
Vastavalt Narva Linnavalitsuse Kultuuriosakonna 06.11.2017 taotlusele nr 3.1-8/11277,01.11.2017 taotlusele nr 3.1-8/11119, 02.11.2017 taotlusele nr 3.1-8/11184, Narva linna Sotsiaalabiameti 06.11.2017 taotlusele nr 5.3-5/11282 Rahandusamet esitab Narva Linnavalitsusele korralduse eelnõu reservfondist vahendite eraldamisest.

Reservfondi jääk 7 081 eurot seisuga 13.11.2017.a. 

2. Õiguslikud alused.
Vastavalt Kohaliku omavalitsuse üksuse finantsjuhtimise seaduse § 5 lõike 7 ning Narva Linnavolikogu 08.09.2011.a määrusega nr 8 kinnitatud “Narva linna reservfondi kasutamise korra” alusel eraldatakse rahalisi vahendeid linnavalitsuse reservfondist linnavalitsuse korraldusega. 

3. Otsus.
3.1. Eraldada Narva Linnavalitsuse reservfondist
3.1.1 Narva Linnavalitsuse Kultuuriosakonnale - 1908 eurot, sh 340 eurot  MTÜ-le Eesti Laskesuusatamise Föderatsioon kulude katteks seotud Alina Botštarova ja Ksenia Pribõlovskaja osalemisega rahvusvahelistel võistlustel, 1208 eurot MTÜ-le Rajamuusika piletite soetamiseks rahvusvahelisele festivalile IdeeJazz 2017@Narva, 360 eurot MTÜ-le Rajamuusika vastuvõtuga seotud kulude katteks rahvusvahelise festivali IdeeJazz 2017@Narva raames .
3.1.2. Narva linna Sotsiaalabiametile - 2000 eurot vastavalt Narva Linnavalitsuse 27.10.2017 korraldusele nr 1033-k tööjõukuludeks.

      4. Rakendussätted.
4.1. Korraldus jõustub seadusega sätestatud korras.
4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

